**Prečo je nemecká ekonomika úspešná?**

Nemecký denník Allgemeine Zeitung pri analýze vysokej výkonnosti nemeckej ekonomiky uverejnil niekoľko faktorov, ktoré stoja za úspechom a vysokou výkonnosťou nemeckých firiem a exportu. Ide o dlhodobí jav.

1. Už začínajúce nemecké firmy expandujú do zahraničia omnoho skôr ako ich konkurenti v okolitých krajinách. Na takúto podnikateľskú výbavu je potrebné sebavedomie, jazyková výbava, kapitál, schopnosť postaviť dobrý podnikateľský zámer, pracovitosť, predvídavosť, vysoká profesionalita, ale aj opatrnosť a múdrosť.
2. **Tradičné zručnosti –** v mnohých regiónoch jestvujú tradičné remeslá a zručnosti, ktorých význam pretrváva dodnes. Schwarzwald je napríklad známy výrobou hodín. Dnes je sídlom viac ako štyroch stoviek firiem so zdravotníckou technikou, ktorá má základ v jemnej mechanike.
3. **Vynikajúce inovácie** – na Európskom patentovom úrade má Nemecko v prepočte na osobu dvojnásobný počet patentov ako susedné Francúzsko, 4 – krát viac ako Taliansko, 5-krát viac ako Anglicko, 18-krát viac ako Španielsko a dokonca 110-krát viac ako Grécko. Iba Švajčiarsko a Švédsko sú v tomto rebríčku vyššie ako Nemecko. Nemecko más svoje Silicon Valley Európy v Bavorsku. Naopak Slovensko patrí ku krajinám s najnižšími investíciami do výskumu, vývoja a vzdelávania.
4. **Silná výrobná základňa** – na rozdiel od Veľkej Británie či USA si Nemecko zachováva do veľkej miery vlastný výrobný sektor a nepresúva svoje výrobné závody do Ázie. Preto je v exporte také úspešné.
5. **Lacnejšia pracovná sila** – v krajine bol index rastu miezd od roku 2002 len mierny – narástol o 7 %, v niektorých rokoch mzdy dokonca klesali.
6. **Silná konkurencia** – firmy sú zvyknuté, že ak chcú získať zákazky, musia ponúkať najlepšie podmienky a kvalitu.
7. **Vyrobené v Nemecku** – značka Made in Germany je na celom svete znamením kvality už niekoľko desaťročí. Nemci na tejto značke pracovali veľmi precízne na všetkých úrovniach – od vzdelávacieho systému cez firemnú kultúru a dôslednosť až po riadenie štátu a samosprávy.
8. **Priemyselné klastre** – krajina je domovom tradičných priemyselných klastrov, alebo vzájomne prepojených firiem a inštitúcií v určitom odbore. Napr. výroba nožov je sústredená v mestečku Solingen, zámkov vo Velberte, ložísk vo Schweinfurte a ventilačnej techniky v regióne Hohenlohe.
9. **Podnikové klastre** – v krajine celý rad organizácií, ktoré združujú podniky. Tieto zväzy koncentrujú najlepších odborníkov a vychovávajú kvalifikovanú pracovnú silu, ktorá im umožňuje uspieť na najnáročnejších svetových trhoch.
10. **Regionálne rozptýlenie** – vďaka decentralizácii má viac centier, čo mu prináša výhodu dostatku pracovnej sily.
11. **Duálne vzdelávanie** – základom vzdelávacieho systému v oblasti odbornej prípravy je kombinácia teoretickej prípravy v školách a povinnej praktickej výchovy priamo vo firmách.
12. **Geografická poloha –** v globalizovanej ekonomike jestvuje dôležitý faktor vzdialenosti a časových pásiem. V úradných hodinách môžu Nemci napríklad telefonovať s Japoncami i Američanmi v Kalifornii. Medzi USA a Áziou takýto pozitívny faktor nejestvuje.
13. **Mentálna internacionalizácia –** najlepším jazykom je jazyk zákazníka, hovoril už v 16. Storočí nemecký obchodník a bankár s pevnými väzbami na Slovensko a jeho banské mestá Anton Fugger. Nemecko nemá o ľudí, ktorí sú schopní hovoriť cudzím jazykom, núdzu. K dobrému menu prispievajú aj typické nemecké vlastnosti – dochvíľnosť, presnosť a pohostinnosť.

**Firmy:**

Lufthansa - najväčšia nemecká letecká spoločnosť,

Allianz – finančná inštitúcia so sídlom v Mníchove,

Deutsche Bank – najväčšia nemecká banka,

Siemens – elektronika, rýchlovlaky,

Bayer – farmaceutická spoločnosť,

Automobilky: Daimler-Benz (Mercedes má sídlo v Stuttgarte), Volkswagen (Audi)-sídlo firmy je vo Wolfsburgu, BMW, Opel.

**Mestá:**

Drážďany – svetoznáme kúpele, galéria moderného umenia,

Kiel – výroba lodí,

Jena – výroba optických prístrojov, v meste je univerzita od roku 1558.